జాన్ మెకెన్రో

**జాన్ పాట్రిక్ మెకెన్రో జూనియర్** (జననం 1959 ఫిబ్రవరి 16) అమెరికన్ మాజీ ప్రొఫెషనల్ టెన్నిస్ ఆటగాడు. అతను షాట్-మేకింగ్, వాలీయింగ్ నైపుణ్యాలకు, బ్జోర్న్ బోర్గ్, జిమ్మీ కానర్స్‌తో అతని ప్రత్యర్థులకూ, కోర్టులో అతని ప్రవర్తనకూ ప్రసిద్ధి చెందాడు. దీనివలన అతను తరచుగా అంపైర్లు, టెన్నిస్ అధికారులతో గొడవలు పడేవాడు.

1973లో ATP ర్యాంకింగ్స్ ప్రారంభమైనప్పటి నుండి సింగిల్స్, డబుల్స్ రెండింటిలోనూ ప్రపంచ నంబరు 1 ర్యాంకింగ్స్‌ను ఏకకాలంలో కలిగి ఉన్న ఏకైక పురుష ఆటగాడు మెకెన్రో. మెకెన్రో ATP టూర్‌లో 77 సింగిల్స్ టైటిల్స్, 78 డబుల్స్ టైటిళ్లతో తన కెరీర్‌ను ముగించాడు; ఇది ఓపెన్ ఎరాలో పురుషుల్లో అత్యధిక మొత్తం. సింగిల్స్, డబుల్స్ రెండింటిలోనూ 70 కంటే ఎక్కువ టైటిళ్లను గెలుచుకున్న ఏకైక పురుష ఆటగాడు మెకెన్రో. ఇందులో ఏడు ప్రధాన సింగిల్స్ టైటిల్స్ ( US ఓపెన్‌లో నాలుగు, వింబుల్డన్‌లో మూడు), తొమ్మిది గ్రాండ్ స్లామ్ పురుషుల డబుల్స్ టైటిల్‌లు (వింబుల్డన్‌లో ఐదు, US ఓపెన్‌లో నాలుగు), ఒక గ్రాండ్ స్లామ్ మిక్స్‌డ్ డబుల్స్ టైటిల్ ( ఫ్రెంచ్ ఓపెన్‌లో ) ఉన్నాయి. 1984లో అతని సింగిల్స్ మ్యాచ్ రికార్డ్ 82-3 ఓపెన్ ఎరాలో అత్యుత్తమ సింగిల్-సీజన్ విన్ రేట్‌గా మిగిలిపోయింది.

మెకెన్రో సంవత్సరాంతపు టోర్నమెంటులలో కూడా రాణించాడు, ఎనిమిది సింగిల్స్, ఏడు డబుల్స్ టైటిళ్లను గెలుచుకున్నాడు -ఈ రెండూ రికార్డులే. అతను గెలిచిన సింగిల్స్ ఇయర్-ఎండ్ ఛాంపియన్‌షిప్‌లలో మూడు మాస్టర్స్ గ్రాండ్ ప్రిక్స్ (ATP ఇయర్-ఎండ్ ఈవెంట్), ఐదు ప్రపంచ ఛాంపియన్‌షిప్ టెన్నిస్ (WCT) ఫైనల్స్‌లు ఉన్నాయి. అతను ATP ప్లేయర్ ఆఫ్ ది ఇయర్, ITF వరల్డ్ ఛాంపియన్‌గా మూడు సార్లు ఎంపికయ్యాడు: 1981, 1983, 1984 లలో.

మెకెన్రో అమెరికా తరఫున ఐదు డేవిస్ కప్ టైటిళ్ల విజయంలో తోడ్పడ్డాడు. తరువాత జట్టు కెప్టెన్‌గా ఉన్నాడు. ఆట నుండి విరమించిన తరువాత కూడా అతను చురుకుగానే ఉన్నాడు. తరచుగా ATP ఛాంపియన్స్ టూర్‌లో సీనియర్ ఈవెంట్‌లలో పోటీ పడతాడు. వాటిలో అతను 25 టైటిళ్లను గెలుచుకున్నాడు. మేజర్స్ సమయంలో టెలివిజన్ వ్యాఖ్యాతగా కూడా పనిచేస్తాడు.

## జీవితం తొలి దశలో
మెకెన్రో పశ్చిమ జర్మనీ లోని వీస్‌బాడెన్‌లో అమెరికన్ తల్లిదండ్రులు జాన్ పాట్రిక్ మెకెన్రో, కే ట్రెషామ్‌ లకు జన్మించాడు. అతని తండ్రి, ఐరిష్ వలసదారుల కుమారుడు. ఆ సమయంలో అతను యునైటెడ్ స్టేట్స్ ఎయిర్ ఫోర్స్ (USAF)లో పనిచేస్తున్నాడు. ఒకసారి బెల్జియంలో విలేకరుల సమావేశంలో, తన కుమారుడు 'జాన్ బెల్జియంలో తయారు చేయబడ్డాడు, కానీ జర్మనీలో జన్మించాడు' అని వెల్లడించాడు.

జాన్ దాదాపు తొమ్మిది నెలల వయస్సులో ఉన్నప్పుడు అతని తండ్రి తిరిగి USకి బదిలీ అయ్యాడు. కుటుంబం న్యూయార్క్‌లోని న్యూబర్గ్‌లోని స్టీవర్ట్ ఎయిర్ ఫోర్స్ బేస్‌కు మకాం మార్చింది. సేవ నుండి నిష్క్రమించిన తర్వాత, మెకెన్రో తండ్రి రాత్రి పూట ఫోర్డ్‌హామ్ లా స్కూల్ కి హాజరవుతున్నప్పుడు అడ్వర్టైజింగ్ ఏజెంట్‌గా పనిచేశాడు. 1961లో కుటుంబం న్యూయార్క్ నగరానికి తరలివెళ్లి క్వీన్స్‌లోని ఫ్లషింగ్‌లో స్థిరపడింది. రెండు సంవత్సరాల తరువాత వాళ్ళు డగ్లస్టన్ సమీపంలోకి మారారు. జాన్‌కు ఇద్దరు తమ్ముళ్లు ఉన్నారు: మార్క్ (జననం 1964), మాజీ ప్రొఫెషనల్ టెన్నిస్ ప్లేయర్ పాట్రిక్ (జననం 1966).

జాన్ దాదాపు తొమ్మిది నెలల వయస్సులో ఉన్నప్పుడు అతని తండ్రి తిరిగి USకి బదిలీ అయ్యాడు. కుటుంబం న్యూయార్క్‌లోని న్యూబర్గ్‌లోని స్టీవర్ట్ ఎయిర్ ఫోర్స్ బేస్‌కు మకాం మార్చింది. సేవ నుండి నిష్క్రమించిన తర్వాత, మెకెన్రో తండ్రి రాత్రి పూట ఫోర్డ్‌హామ్ లా స్కూల్ కి హాజరవుతున్నప్పుడు అడ్వర్టైజింగ్ ఏజెంట్‌గా పనిచేశాడు. 1961లో కుటుంబం న్యూయార్క్ నగరానికి తరలివెళ్లి క్వీన్స్‌లోని ఫ్లషింగ్‌లో స్థిరపడింది. రెండు సంవత్సరాల తరువాత వాళ్ళు డగ్లస్టన్ సమీపంలోకి మారారు. జాన్‌కు ఇద్దరు తమ్ముళ్లు ఉన్నారు: మార్క్ (జననం 1964), మాజీ ప్రొఫెషనల్ టెన్నిస్ ప్లేయర్ పాట్రిక్ (జననం 1966).

మెకెన్రో తన ఎనిమిదేళ్ల వయసులో డగ్లాస్టన్ క్లబ్‌లో టెన్నిస్ ఆడటం ప్రారంభించాడు. తొమ్మిది ఏళ్ళ వయసులో, అతని తల్లిదండ్రులు అతన్ని ఈస్టర్న్ లాన్ టెన్నిస్ అసోసియేషన్‌లో చేర్చారు. ఆ తర్వాత ప్రాంతీయ టోర్నమెంటులు, ఆపై జాతీయ జూనియర్స్ టోర్నమెంటులలో పోటీపడ్డాడు. పన్నెండు సంవత్సరాల వయస్సులో అతను, తన వయస్సు ఆటగాళ్ళలో ఏడవ స్థానంలో నిలిచాడు. లాంగ్ ఐలాండ్, న్యూయార్క్‌లోని పోర్ట్ వాషింగ్టన్ టెన్నిస్ అకాడమీలో చేరాడు. మెకెన్రో మాన్‌హట్టన్‌లోని ట్రినిటీ స్కూల్‌లో 1977లో పట్టభద్రుడయ్యాడు.

## కెరీర్ గణాంకాలు
మెకెన్రో 1977 లో 18 ఏళ్ల వయసులో ఔత్సాహికుడిగా తన ముద్ర వేయడం ప్రారంభించాడు. అతను ఫ్రెంచ్ ఓపెన్‌లో జూనియర్ సింగిల్స్, మేరీ కారిల్లోతో కలిసి భాగస్వామిగా మిక్స్‌డ్ డబుల్స్ టైటిల్స్ రెండింటినీ గెలుచుకున్నాడు. తరువాత అతను వింబుల్డన్‌లో సింగిల్స్ క్వాలిఫైయింగ్ టోర్నమెంటులో మెయిన్ డ్రాలోకి ప్రవేశించాడు. అక్కడ అతను సెమీఫైనల్స్‌లో జిమ్మీ కానర్స్‌తో నాలుగు సెట్లలో ఓడిపోయాడు. ఇది ఏ మేజర్‌లోనైనా పురుష క్వాలిఫైయర్ చేసిన అత్యుత్తమ ప్రదర్శన. ఓపెన్ ఎరాలో ఒక ఔత్సాహిక ఆటగాడి రికార్డు ప్రదర్శన.

వింబుల్డన్ తర్వాత, మెకెన్రోను కోచ్ డిక్ గౌల్డ్ తీసుకున్నాడు. స్టాన్‌ఫోర్డ్ విశ్వవిద్యాలయంలోకి ప్రవేశించాడు. 1978లో అతను NCAA సింగిల్స్ టైటిల్‌ను గెలుచుకున్నాడు. అతను స్టాన్‌ఫోర్డ్ జట్టును NCAA ఛాంపియన్‌షిప్‌కు నడిపించాడు. ఆ సంవత్సరం తరువాత అతను ATP టూర్‌లో చేరాడు. సెర్గియో టచ్చినితో తన మొదటి ప్రొఫెషనల్ ఎండార్స్‌మెంట్ ఒప్పందంపై సంతకం చేశాడు. అతను మళ్లీ ఒక మేజర్‌లో సెమీఫైనల్‌కు చేరుకున్నాడు, ఈసారి US ఓపెన్‌లో మళ్లీ కానర్స్ చేతిలో ఓడిపోయాడు. మొత్తం మీద, మెకెన్రో 1978లో ఐదు టైటిళ్లను గెలుచుకున్నాడు. ఇందులో అతని మొదటి మాస్టర్స్ గ్రాండ్ ప్రిక్స్, ఆర్థర్ ఆష్‌ను వరుస సెట్లలో ఓడించడంతోపాటు స్టాక్‌హోమ్, వెంబ్లీల్లో జరిగిన గ్రాండ్ ప్రిక్స్ ఈవెంట్‌లు ఉన్నాయి. అతని చివరి-సీజన్ విజయం అతన్ని సంవత్సరాంతాన ప్రపంచ నం. 4 ఆటగాడిగా చేసింది.

### ప్రపంచ నంబరు 1 ర్యాంకింగ్
మెకెన్రో 1980 మార్చి 3 న ప్రపంచంలో అగ్రశ్రేణి సింగిల్స్ ఆటగాడిగా నిలిచాడు అతను 1980, 1985 ల మధ్య 14 వేర్వేరు సందర్భాలలో అగ్రశ్రేణి ఆటగాడిగా ఉన్నాడు. 1981 నుండి 1984 వరకు వరుసగా నాలుగు సంవత్సరాలలో నంబరు 1 ర్యాంక్‌తో సంవత్సరాన్ని ముగించాడు. అతను మొత్తం 170 వారాల పాటు ర్యాంకింగ్స్‌లో అగ్రస్థానంలో ఉన్నాడు.

### డేవిస్ కప్
అతని కాలంలోని ఇతర ఆటగాళ్ళ కంటే, మెకెన్రో డేవిస్ కప్‌పై అమెరికన్ ఆసక్తిని పునరుద్ధరించడానికి బాధ్యత వహించాడు. జిమ్మీ కానర్స్, ఇతర ప్రముఖ US ఆటగాళ్ళు దీనికి దూరంగా ఉండేవారు. ఆర్థర్ ఆషే తరువాత అగ్రశ్రేణి US ఆటగాళ్ళెవరూ క్రమం తప్పకుండా పోటీపడలేదు. లాభదాయకమైన ప్రదర్శనలకు బదులుగా డేవిస్ కప్ ఆడటానికి కానర్స్ నిరాకరించడం అతనికి, ఆషేకు మధ్య శత్రుత్వానికి మూలం. 1978 లో, మెకెన్రో ఫైనల్‌లో రెండు సింగిల్స్ రబ్బర్‌లను గెలుచుకున్నాడు. 1972 తర్వాత అమెరికా, ఫైనల్‌లో గ్రేట్ బ్రిటన్‌ను ఓడించి, మొదటిసారిగా కప్‌ను కైవసం చేసుకుంది. మెకెన్రో తదుపరి 14 సంవత్సరాల పాటు US డేవిస్ కప్ జట్లలో కీలక ఆటగాడిగా కొనసాగాడు. 1978, 1979, 1981, 1982, 1992లలో టైటిల్ గెలుచుకున్న జట్లలో భాగంగా ఉన్నాడు. అతను ఆడిన సంవత్సరాలు (12), టైలు (30), సింగిల్స్ విజయాలు (41), సింగిల్స్, డబుల్స్‌లో (59) మొత్తం విజయాలతో సహా అనేక US డేవిస్ కప్ రికార్డులను నెలకొల్పాడు. అతను 13 సిరీస్‌లలో సింగిల్స్, డబుల్స్ రెండింటినీ ఆడాడు. అతను, పీటర్ ఫ్లెమింగ్ కలిసి 15 డేవిస్ కప్ డబుల్స్ మ్యాచ్‌లలో 14 గెలిచారు.

1982లో మిస్సోరీ లోని సెయింట్ లూయిస్‌లో స్వీడన్‌పై క్వార్టర్‌ఫైనల్ విజయంలో మాట్స్ విలాండర్‌పై మెకెన్రో ఆడిన 6-గంటల 22 నిమిషాల విజయం ఒక అద్భుత ప్రదర్శన. డేవిస్ కప్ చరిత్రలో అత్యంత సుదీర్ఘమైన ఈ మ్యాచ్‌లో మెకెన్రో 9–7, 6–2, 15–17, 3–6, 8–6తో గెలిచాడు. ఐదు సంవత్సరాల తర్వాత బోరిస్ బెకర్‌తో జరిగిన 6 గంటల 20 నిమిషాల డేవిస్ కప్ ఓటమిలో మెకెన్రో దాదాపుగా ఆ రికార్డును బద్దలు కొట్టాడు. బెకర్ ఆ మ్యాచ్‌లో గెలిచాడు. వరల్డ్ గ్రూప్ రెలిగేషన్ ప్లేలో వెస్ట్ జర్మనీతో 3-2 తేడాతో ఓడిపోయిన రెండో రబ్బర్, 4–6, 15–13, 8–10, 6–2, 6–2.

మెకెన్రో 1984, 1985లో US ప్రపంచ టీమ్ కప్‌ను గెలుచుకోవడంలో తోడ్పడ్డాడు. రెండు సందర్భాల్లోనూ అమెరికా, ఫైనల్‌లో చెకోస్లోవేకియాను ఓడించింది.

## వ్యక్తిగత జీవితం
మెకెన్రో 1986 నుండి 1994 వరకు నటుడు ర్యాన్ ఓ'నీల్ కుమార్తె, అకాడమీ అవార్డు విజేత టాటమ్ ఓ'నీల్‌ను వివాహం చేసుకున్నాడు. వారికి ముగ్గురు పిల్లలు. వారి విడాకుల తరువాత, వారి పిల్లల పోషణ బాధ్యత ఇద్దరికీ ఇచ్చినప్పటికీ, 1998లో ఓ'నీల్ హెరాయిన్‌కు బానిసైనందున మెకెన్రోకు ఆ బాధ్యత అప్పగించారు.

1997లో, మెకెన్రో రాక్ సింగర్ పాటీ స్మిత్‌ను వివాహం చేసుకున్నాడు, అతనికి ఇద్దరు కుమార్తెలు ఉన్నారు. వారు మాన్‌హట్టన్ ఎగువ వెస్ట్ సైడ్‌లో నివసిస్తున్నారు.

మెకెన్రో రెండు ఆత్మకథలను ప్రచురించాడు: 2002 లో *యు కెనాట్ బి సీరియస్* (UKలో *సీరియస్‌గా* విడుదలైంది), 2017లో *బట్‌ సీరియస్లీ*.

## కెరీర్ గణాంకాలు


### సింగిల్స్ ప్రదర్శన కాలక్రమం


### రికార్డులు

### టెలివిజన్‌లో

## గమనికలు

## మూలాలు


వర్గం:జీవిస్తున్న ప్రజలు
వర్గం:1959 జననాలు
వర్గం:అమెరికా టెన్నిస్ క్రీడాకారులు